[{"text_idx": "#000005", "text": "Koju jo\u0303udes ei kiirustanud ma puurist va\u0308ljumisega, sest tahtsin kindel olla, et inimesed on ikka so\u0303bralikud, elamistingimused normaalsed ja et u\u0308htki teist kassilaadset olendit mu uues elus ei ole. Teised kassid pole mulle kunagi eriti meeldinud. Turvakodus oli ikka igasuguseid koos, u\u0308ks suutis ennast isegi presidendiks mo\u0303elda. O\u0303nneks pa\u0308a\u0308sesin enne tulema, kui Napoleon, Rooma paavst ja Harry Potter kohale jo\u0303udsid. Koerad mulle isegi veidi meeldivad. Kui mind endisest \u201ckodust\u201d vastu talve ta\u0308navale visati ja ko\u0303ht va\u0308ga tu\u0308hi oli, lubasid mo\u0303ned naabermajades elavad koerad mul vahel oma kausist kro\u0303binaid su\u0308u\u0308a. U\u0308ks oli isegi nii lahke, et kui teda ennast ku\u0308lma eest tuppa viidi, lubas ta mul oma kuudis magada."}, {"text_idx": "#000018", "text": "Kui nu\u0308u\u0308d inimesed ikka tohivad midagi o\u0308elda, siis ko\u0303ik on super. Lohe oleks nagu vaid korraks a\u0308ra ka\u0308inud ja koju tagasi jo\u0303udnud. Ei mingit sisinat ega ka\u0308paga vehkimist kellegi poolt. Triips ka\u0308ib salaja (kui Naff magab) Lohe kasukat lakkumas. O\u0308o\u0308sel oli Lohe esimene, kes voodisse tuli, teised ja\u0308rgi muidugi. Siis korraldati teises toas omavahel ilmselt mingi tutvuso\u0303htu laadne u\u0308ritus ja hommikuks olid ko\u0303ik su\u0308gavas unes."}]